Általános tájékozató

Összefüggő nyári szakmai gyakorlat

 **az adott évfolyam sikeres teljesítését követően, a következő évfolyam megkezdésének feltétele a 140 órás összefüggő gyakorlat elvégzése.**

**A gyakorlat teljesítése**

* a szülő által keresett munkahelyen, vagy
* a Magyar Kereskedelmi és Iparkamara által nyilvántartott vállalkozásoknál (www.isziir.hu honlapon „gyakorlati képzésre jogosult szervezetek nyilvántartása” menüben kereshető)

*A kiválasztott munkahelyről egy befogadó nyilatkozatot kell hozni, melyet a tanuló az iskola honlapjáról tölthet le és kitöltés után az osztályfőnökének, vagy Szedlmayer Gabriella iskolatitkárnak adhat le.*

*Ha a kiválasztott munkahely egy a Magyar Kereskedelmi és Iparkamara által nyilvántartott gyakorlati képzésre jogosult szervezet, akkor a cég és az iskola között a gyakorlat idejére szóló együttműködési megállapodást kell kötni. Az ehhez szükséges dokumentumokat az iskola fogja elküldeni a cégnek, ha felvették a kapcsolatot Szedlmayer Gabriella iskolatitkárral (e-mail címe: szedigabi@trefortszki.hu).*

**A gyakorlat teljesítésének igazolása:** A tanuló a gyakorlat befejezését követően, de legkésőbb 2022. augusztus 22-ig eljuttatja a gyakorlatot végző cégtől kapott igazolást és a gyakorlati naplót az iskola titkárságára.

**Amennyiben a tanuló az összefüggő nyári szakmai gyakorlatot nem teljesíti, úgy az adott évfolyamot megismételni köteles.**

**Amennyiben a tanulónak egy céggel sem sikerül megállapodást kötni, akkor kérheti az iskola segítségét külső gyakorlati hely szerzésében.**